MINŐSÉGBIZTOSÍTÁSI JELENTÉS

2021-2022. TANÉV

TKBF

2022

Tartalom

[Általános adatok 3](#_Toc120223588)

[A 2021-2022. tanév főbb jellegzetességei a minőségbiztosítás szempontjából 3](#_Toc120223589)

[Az ESG standardok teljesülésében történő előrehaladás 4](#_Toc120223590)

[A minőségirányítás előző évben (2020-2021) meghatározott kiemelt feladatai és teljesülésük 4](#_Toc120223591)

[A Minőségirányítási Bizottság formális ülései (emlékeztetők) 4](#_Toc120223592)

[A Szenátus mint minden oktatót magában foglaló legfőbb tanácskozó és döntéshozó szerv minőségbiztosítást érintő határozatai (2021. júliustól 2022. júliusig): 5](#_Toc120223593)

[Felmérések 7](#_Toc120223594)

[A 2021-2022. tanévre felvett hallgatók gólyafelmérése és a felmérés értékelése 7](#_Toc120223595)

[Reflexiók a gólyafelmérésre (Gyarmati Andrea) 7](#_Toc120223596)

[Reflexiók az előző évi gólyafelmérés megállapításaira 7](#_Toc120223597)

[A 2021-2022. tanévben végzett hallgatók végzős felmérése, és a felmérés értékelése 8](#_Toc120223598)

[A végzős felmérés megállapításai (Dr. Gyarmati Andrea) 8](#_Toc120223599)

[A 2021-2022. tanévben a 2. évfolyam első szemeszterében beiratkozott hallgatók középfelmérése, és a felmérés értékelése 9](#_Toc120223600)

[Reflexiók az előző középfelmérés megállapításaira 9](#_Toc120223601)

[A középfelmérés elemzése (Dr. Gyarmati Andrea) 9](#_Toc120223602)

[A 2021-2022. tanév őszi szemeszterére vonatkozó OMHV, és a felmérés értékelése 10](#_Toc120223603)

[Reflexiók az őszi OMHV felméréshez (a 2019-2020-2021. félévi elemzések tükrében) 10](#_Toc120223604)

[A 2021-2022. tanév tavaszi szemeszterére vonatkozó OMHV, és a felmérés értékelése 10](#_Toc120223605)

[Reflexiók a tavaszi OMHV felméréshez 10](#_Toc120223606)

[Egyéb, a minőségbiztosítással összefüggő események, dokumentumok 12](#_Toc120223607)

[Hallgatói fórumok 12](#_Toc120223608)

[Bizottságok és munkacsoportok eredményei és eseményei 12](#_Toc120223609)

[Tudományos tevékenység a 2021-es évben 13](#_Toc120223610)

# Általános adatok

## A 2021-2022. tanév főbb jellegzetességei a minőségbiztosítás szempontjából

* A Főiskola sikeresen átesett a 4. körös akkreditáción. A MAB 2020/02/V/7 számú határozatában a Főiskolát 2025. február 21-ig akkreditálta, így a 2021-2022. tanév stabil háttérrel zajlott le. Kiemelkedő feladat volt az új tanterv szerinti újabb évfolyamok elindítása (illetve a régiek kifuttatása). A járványhelyzet (2021. október 5-től 2022. március 7-ig hibrid oktatás; 2021 őszi online vizsgaidőszak) viszont továbbra is nehezségeket okozott, viszont új tapasztalatokat, új gyakorlatokat is kreált, amelyek alapján megindult új oktatási formák konkrét előkészítése, hogy 2022-2023-as tanévben elindulhassanak.
* A 2018-2019. tanévben elhatározott, és szabályzatban rögzített minőségbiztosítási gyakorlatok tovább folytatódtak, felmérések és a felmérésekhez elemzések készültek, melyek immár (időbeli) folyamatukban tudnak feltárni minőségbiztosítással összefüggő jelenségeket. A Főiskola döntéshozó testületei továbbra is figyelembe veszik a Jelentésekben foglaltakat. A teljesült vizsgálati folyamatok (mindegyik a korábbi év hasonló vizsgálataira alapulva, azokkal összevetésben):
  + A 2021-2022. tanévre felvett hallgatók **gólyafelmérése**, és a felmérés értékelése
  + A 2021-2022. tanévben végzett hallgatók **végzős** **felmérése**, és a felmérés értékelése
  + A 2021-2022. tanévben a 2. évfolyam első szemeszterében beiratkozott hallgatók **középfelmérése**, és a felmérés értékelése
  + A 2021-2022. tanév őszi szemeszterére vonatkozó **OMHV** és a felmérés értékelése
  + A 2021-2022. tanév tavaszi szemeszterére vonatkozó **OMHV** és a felmérés értékelése
  + Hallgatói fórumok (2021.06.16.; 2021.10.07.)
* A tanévet részben meghatározták a járványügyi intézkedések. A tanév elején döntés született (4/2021 rektori utasítás), hogy 2021. október 5-től hibrid oktatás folyjék (4/2021 rektori utasítás). Ezután az őszi időszak vizsgaidőszakát online formában rendelte el (5/2021 rektori utasítás). A hibrid oktatás 2022. március 7-ig állt fenn, utána jelenléti hangsúlyú oktatás lett elrendeleve (2/2022 rektori utasítás); a tavaszi vizsgaidőszak is jelenléti formában zajlott le. Ily módon a tanév több, mint fele hibrid formában zajlott le. A Főiskola a maga részéről korábban, az előző évben, megteremtette az online oktatás feltételeit: ezen tapasztalatok alapján szervezte meg az hibrid oktatást. A hibrid oktatáson belül az online jelenlét szigorú, de rugalmas feltételek teljesülése mellett volt lehetséges. A tapasztalatok szerint a hallgatók több, mint fele az online részvétel mellett döntött. Oktatás módszertani szempontból a hibrid oktatás nem szerencsés (az oktatónak nehéz egyformán figyelnie a jelenlévő és az online hallgatókra), a technikai feltételek is korlátozottak. Ennek ellenére ezek az időszakok jól működtek, a hallgatói részvétel megfelelő volt. Az OMHV szöveges visszajelzéseinek egy része a hibrid oktatással kapcsolatos megjegyzéseket tartalmazott, ezek közül a pozitívak azt emelték ki, hogy a nehéz élethelyzet ellenére is követni lehetett az órákat otthonról, a negatívak a jelenléti és az online platform összehangolásának a nehézségeit említették. A legproblémásabbnak az bizonyult, amikor az oktató is online volt, a jelenléti hallgatók számára ez nem optimális.
* A minőségbiztosítási rendszer a hibrid oktatási működést ebben a tanévben speciálisan nem vizsgálta, az előző tanév tavaszi online félévében végrehajtott felmérések eredményeit ebben az évben is alkalmazta a hibrid oktatás megszervezésében. A Főiskola a minőségbiztosítási rendszer szempontjából az hibrid oktatási helyzetet ideiglenesnek tekintette, a már működő vizsgálati folyamatokat pedig megfelelőnek és elégségesnek ítélte arra a célra, hogy az oktatás színvonaláról érdemi visszajelzést nyújtson.
* Az előző tanév során elkészült az új *Intézményfejlesztési Terv*, (amely kidolgozta a fejlesztések irányát, meghatározta a célokat, valamint akkreditációnak és az ESG standardoknak megfelelő minőségi irányelveket. A Szenátus mint a Főiskola legfőbb döntéshozó szerve, amelyben szavazati joggal rendelkeznek az oktatók, az alkalmazottak képviselői és a hallgatók képviselői, jóváhagyott több nagyobb volumenű oktatási fejlesztési elképzelést (lásd alább a határozatoknál). Ebben a tanévben immáron munkacsoportokban folytatódott a Mánfa telephelyű kihelyezett levelező képzés beindításának előkészítése, valamint a (magyar és/vagy angol nyelvű) távoktatási képzésre történő szakmai felkészülés, illetve véglegesedett az EFOP pályázat keretében létrehozott BÉTA képzés tanterve. Emellett egyéb témakörökben is munkacsoportos előkészítő munka zajlott. A felállított munkacsoportok:
  + a) angol nyelvű képzés koncepciójáról
  + b) távoktatás koncepciójáról
  + c) mánfai képzés koncepciójáról
  + d) tanári besorolások, habilitációk kérdésköréről
  + e) kutatóintézeti program elkészítéséről
  + f) hallgatói teljesítményértékelések egyensúlyáról
  + g) A BÉTA képzés koncepciójáról
* A tanév során a főiskolai szabályzatok 2019-ben bevezetett ciklikus minőségbiztosítási felülvizsgálata folytatódott.

## Az ESG standardok teljesülésében történő előrehaladás

* **A képzési programok kialakítása és jóváhagyása [ESG 1.2], folyamatos figyelemmel kísérése és rendszeres értékelése [ESG 1.9].** Ebben az évben sor került a mánfai levelező képzés és a BÉTA képzés előkészítésére, akkreditációjára. A folyamatot a megfelelő bizottságok (köztük a MIB), a munkacsoportok, a tanári értekezletek szervezték, végül a Szenátus dönt. Hasonló folyamatban zajlik magyar és angol nyelvű távoktatási képzés előkészítése.
* **Hallgatóközpontú tanulás, tanítás és értékelés. [ESG 1.3]** Az EFOP pályázat számos eleme, például a kompetencia alapú oktatás hangsúlya ebbe a kategóriába tartozik. A szakdolgozati rendszer átdolgozásásának megkezdése kifejezetten hallgatói igényekre történő reakciónak tekinthető. A rendszeres OMHV vizsgálatok is ennek megfelelően zajlanak. A hallgatói teljesítményértékelésekkel kapcsolatos munkacsoport munkája is erre irányul.
* **A hallgatók felvétele, előrehaladása, tanulmányaik elismerése és a képesítés odaítélése [ESG 1.4].** A rendszeres Gólyafelmérések, Középfelmérések és Végzős felmérések adatai nagyban hozzájárulnak az oktatási folyamat egészének nyomon kíséréséhez.
* **Tanulástámogatás és hallgatói szolgáltatások [ESG 1.6].** A rendszeres Középfelmérések és Végzős felmérések folyamatosan monitorozzák a hallgatói elégedettséget. A Tanulmányi Osztály és a Könyvtár működésében például az elmúlt évek során jól látható előrehaladás történt.
* **Információkezelés [ESG 1.7].** Az éves MiB Jelentések és az azokat megalapozó felmérések folyamatos adatszolgáltatást jelentenek a döntéshozóknak. Az OMHV felmérések is megfelelő adatbiztonság mellett készülnek.
* **Nyilvános információk [ESG 1.8]** A Jelentések nyilvánosan hozzáférhetők. A szabályzatok (utasítások, határozatok) folyamatosan frissülnek, mindegyik elérhető a Főiskola honlapján.

## A minőségirányítás előző évben (2020-2021) meghatározott kiemelt feladatai és teljesülésük

* Gólyafelmérés elvégzése és összehasonlító kiértékelése
* Végzős felmérés elvégzése és összehasonlító kiértékelése
* Középfelmérés készítse és összehasonlító kiértékelése
* OMHV felmérések és összehasonlító kiértékelésük
* Új képzési formák elindításának előkészítése

Az előzőekben ismertetett adatok alapján megállapítható, hogy az előző évben meghatározott kiemelt feladatok teljesültek. Az eredmények részletes ismertetése alább olvasható, illetve a mellékletekben található.

## A Minőségirányítási Bizottság formális ülései (emlékeztetők)



## A Szenátus mint minden oktatót magában foglaló legfőbb tanácskozó és döntéshozó szerv minőségbiztosítást érintő határozatai (2021. júliustól 2022. júliusig):

23/2021. (11.11.) A Szenátus – egyhangúan, 23 igen szavazattal, tartózkodás és ellenszavazat nélkül – elfogadja a Tanulmányi és Vizsgaszabályzatnak az angol nyelvű szakdolgozat elfogadása céljából történő Módosítását, amely a szenátusi jegyzőkönyv 2. számú mellékletét képezi.

24/2021. (11.11.) A Szenátus – egyhangúan, 24 igen szavazattal, tartózkodás és ellenszavazat nélkül – elfogadja a Hallgatói Térítési és Juttatási Szabályzatnak a felsőoktatási szakképzés önköltsége megállapítása céljából történő Módosítását, amely a szenátusi jegyzőkönyv 3. számú mellékletét képezi.

27/2021. (12.09.) A Szenátus – egyhangúan, 23 igen szavazattal, tartózkodás és ellenszavazat nélkül – elfogadja a Főiskola 2020/2021. tanévi Minőségbiztosítási Jelentését, amely a szenátusi jegyzőkönyv 2. sz. mellékletét képezi.

28/2021. (12.09.) A Szenátus – egyhangúan, 22 igen szavazattal, tartózkodás és ellenszavazat nélkül – elhatározza 2022/2023. tanév őszi félévével kezdődően a buddhista tanító alapképzés levelező munkarendben történő indítását a mánfai telephelyen. A képzésért felelős szervezeti egység a Mánfai Oktatási Intézet, a képzésért felelős szervezeti egység vezetője a Mánfai Oktatási Intézet vezetője, a szakfelelős a buddhista tanító alapképzés szakfelelőse. Felkéri a rektort, az intézetvezetőt és a szakfelelőst, hogy a szakindítási kérelmet dolgozzák ki és az Oktatási Hivatalhoz nyújtsák be.

2022.

1/2022. (04.07.) A Szenátus – egyhangúan, 24 igen szavazattal, tartózkodás és ellenszavazat nélkül – elfogadja a Főiskola 2021. évi állami források felhasználásáról szóló beszámolóját és a 2021. évi kiegészítő támogatással kapcsolatos beszámolót, amelyek a szenátusi jegyzőkönyv 1. és 2. sz. mellékletét képezik.

2/2022. (04.07.) A Szenátus – egyhangúan, 24 igen szavazattal, tartózkodás és ellenszavazat nélkül – elfogadja a TKBF Hallgatói Követelményrendszerének a mánfai levelező képzés 2022/2023. tanévi indítása miatti módosítását. A HKR Módosítás a szenátusi jegyzőkönyv 3. sz. mellékletét képezi.

3/2022. (04.07.) A Szenátus – egyhangúan, 23 igen szavazattal, tartózkodás és ellenszavazat nélkül – tudomásul veszi a Főiskolai Tanács 2022. február 28-i, a 2022. évi felvételi eljárással kapcsolatos - a szenátus által átruházott hatáskörben meghozott [FÁISZ 6.2.2.3.1. d) pont] – döntéseit, melyek a szenátusi jegyzőkönyv 4. sz. mellékletét képezik.

4/2022. (04.07.) A Szenátus – egyhangúan, 24 igen szavazattal, tartózkodás és ellenszavazat nélkül – elfogadja a Főiskola Kutatási Tervét (TKBF Kutatási Terv 2022), melyet a fenntartó előzetesen jóváhagyott. A Kutatási Terv 2022 a szenátusi jegyzőkönyv 5. sz. mellékletét képezi.

9/2022. (05.26.) A Szenátus – egyhangúan, 21 igen szavazattal, tartózkodás és ellenszavazat nélkül – támogatólag tudomásul veszi a mánfai levelező képzés megvalósításának módjával kapcsolatos rektori és intézetvezetői tájékoztatást.

10/2022. (05.26.) A Szenátus – egyhangúan, 21 igen szavazattal, tartózkodás és ellenszavazat nélkül – elfogadja a Főiskola Foglalkoztatási Keretrendszerének módosítását, mely 2022. július 1-jével lép hatályba. A TKBF Foglalkoztatási Keretrendszer 2022. a szenátusi jegyzőkönyv 5. sz. mellékletét képezi.

26/2022. (07.14.) A Szenátus – egyhangúan, 21 igen szavazattal, tartózkodás és ellenszavazat nélkül – elfogadja a Főiskola Tűzvédelmi Szabályzatának módosítását. A módosítás hatályba lépésének napja: 2022. július 15. Az egységes szerkezetű Tűzvédelmi Szabályzat 2022 a szenátusi jegyzőkönyv 2. sz. mellékletét képezi.

27/2022. (07.14.) A Szenátus – egyhangúan, 21 igen szavazattal, tartózkodás és ellenszavazat nélkül – elfogadja a Főiskola Alkalmazotti Munkavédelmi Szabályzatának módosítását. A módosítás hatályba lépésének napja: 2022. július 15. Az egységes szerkezetű Munkavédelmi Szabályzat 2022 a szenátusi jegyzőkönyv 3. sz. mellékletét képezi.

28/2022. (07.14.) A Szenátus – egyhangúan, 20 igen szavazattal, tartózkodás és ellenszavazat nélkül – elfogadja a Főiskola Hallgatói Balesetvédelmi Szabályzatának módosítását. A módosítás hatályba lépésének napja: 2022. július 15. Az egységes szerkezetű Hallgatói Balesetvédelmi Szabályzat 2022 a szenátusi jegyzőkönyv 4. sz. mellékletét képezi.

29/2022. (07.14.) A Szenátus – egyhangúan, 20 igen szavazattal, tartózkodás és ellenszavazat nélkül – elfogadja a Főiskola Belső Tudományos Posztgraduális Képzés Működési Szabályzatának módosítását. A módosítás hatályba lépésének napja: 2022. július 15. Az egységes szerkezetű Belső Tudományos Posztgraduális Képzés Működési Szabályzat 2022 a szenátusi jegyzőkönyv 5. sz. mellékletét képezi.

# Felmérések

## A 2021-2022. tanévre felvett hallgatók gólyafelmérése és a felmérés értékelése

A kérdőív elkészítését, a felmérés lebonyolítását és a kiértékelést Dr. Gyarmati Andrea végezte. A kérdőív kérdéseit és struktúráját a szakértő vezetése mellett a MIB tagjai informális és formális üléseken készítették elő és fogadták el. A kérdőív ugyanaz, mint a 2019-2020 tanévben.



A gólyafelmérés **kérdéssora**, amely 2021. szeptemberben került kiküldésre a szakértő által anonim internetes szavazóprogrammal (GoogleForm) az érintett hallgatóknak, az adatvédelmi előírásoknak megfelelő módon. (A Word dokumentumba beágyazott pdf-file, rákattintva megnyitható.)

A gólyafelmérés **kiértékelése** Dr. Gyarmati Andrea által. (A Word dokumentumba beágyazott pdf-file, rákattintva megnyitható.)

### Reflexiók a gólyafelmérésre (Gyarmati Andrea)

* A korcsoportban van elmozdulás: a 19-28 évesek aránya csökkent (29-ről 18%-ra), a 40-49 éveseké 30-ról 42%-ra nőtt.
* A budapestiek aránya kis mértékben csökkent: 49-ről 41%-ra,
* A maximum érettségivel rendelkezők aránya jelentősen csökkent: 50-ről 33%-ra,
* a Főiskoláról még mindig első helyen barátoktól, ismerősöktől hallottak, de 2. helyre feljött a közösségi média, illetve megjelent a Főiskola youtube csatornája is az információs csatornák között, szülő-rokon ajánlása már kevésbé jellemző,
* Magasabb azoknak az aránya, akik nem szeretnének kapcsolódni buddhista közösségekhez (19% volt 2020-ban, 2021-ben 23%- ez az elutasítás főként a fiatalabb és az idősebb korcsoportra jellemző).
* Külföldi tanulmányokat sokkal többen terveznek (9-ről 20%-ra nőtt). Külföldi munkavégzést is többen terveznek a mostani gólyák közül.
* A jelenleg is dolgozók aránya 63-ról 73%-ra nőtt.
* Összességében úgy tűnik, hogy a 2021-es gólyák érettebbek, képzettebbek, tudatosabban viszonyulnak a tanulmányaikhoz, mint a korábbi évfolyam.

### Reflexiók az előző évi gólyafelmérés megállapításaira

* Az előző éveki 59 és 70% százalékos kitöltési arányhoz képest ebben az évben 52%-ra csökkent (116 főből 60 kitöltő). A kérdőív szociológiai jellegű, ezért igyekszik olyan adatokat gyűjteni, amelyek demográfiailag is értelmezhetőek.
* Az angol nyelvi képzés fejlesztésére továbbra is szükség van (a 2020-as tanterv már ennek a szellemében készült); viszont az előző évekhez képest nőtt a valamilyen angol nyelvvizsgával rendelkezők száma (20%... 27%...**45%**). A nyelvtudás szintje is javult.
* A nappali képzésen a nők aránya **55%** (nőtt az előző évihez képest, ami 34% volt).
* A Főiskola internetes megjelenése erősödött 8-ról **13%**-ra.
* A felsőfokú végzettséggel rendelkezők száma jelentősen nőtt:17%-ról **47%**.
* A nappali képzésre jelentkezők arányát sikerült növelni: 16%-29%-**34,5%**.
* A mentorálás és a közösségi élet volumenét továbbra is növelni kell, ezek továbbra is a legkevésbé ismert területek.
* Összességében az előző évben itt vizsgált tényezőkben pozitív előrelépés történt. Az új kommunikációs platformok (FB és Youtube) révén a buddhizmusra nyitott, képzettebb társadalmi réteg jobban megszólítható.

## A 2021-2022. tanévben végzett hallgatók végzős felmérése, és a felmérés értékelése

A kérdőív elkészítését, a felmérés lebonyolítását és a kiértékelést Dr. Gyarmati Andrea végezte. A kérdőív kérdéseit és struktúráját a szakértő vezetése mellett a MIB tagjai informális és formális üléseken készítették elő és fogadták el.



A végzős felmérés **kérdéssora**, amely 2021. szeptemberben került kiküldésre a szakértő által anonim internetes szavazóprogrammal (GoogleForm) az érintett hallgatóknak, az adatvédelmi előírásoknak megfelelő módon. (A Word dokumentumba beágyazott pdf-file, rákattintva megnyitható.)



A végzős felmérés **kiértékelése** Dr. Gyarmati Andrea által. (A Word dokumentumba beágyazott pdf-file, rákattintva megnyitható.)

### A végzős felmérés megállapításai (Dr. Gyarmati Andrea)

* A kérdőívet a teljes alapsokaság (14 fő) 43%-a töltötte ki, azaz 6 fő. (Az elemzés emiatt csak részleges.)
* Demográfiai alapadatok szerint a 6 főből 4 nő. Korcsoport szerint 3 fő 30 év alatti, 3 pedig 31-49 éves. 50+ nem volt a mintában. Lakhelyük típusa: 2 fő község, 2 fő egyéb város, 1-1 fő főváros és egyéb város.
* Előképzettség: 2 fő érettségivel, 2 fő megkezdett felsőfokú tanulmányokkal, szintén 2 fő diplomával kezdte meg a tanulmányait. Ebből következtetéseket nem lehet levonni, mindenesetre a tavaly végzettek a fele volt csak érettségizett- itt most a harmaduk.
* 3 fő kezdte meg a tanulmányait 2020-ban-ban, 2 fő 20216-ban, 1 fő pedig 2019-ben.
* 3-3 fő végzett dharmatanítói és összehasonlító buddhista filozófián. 4 fő végzett MA-n, 2 fő BA-n.
* Mindenki átvette át a diplomáját az abszolutóriumtól számítva 1-3 hónapon belül (ez tavaly csak 81% volt), így annak a kérdésnek, hogy tapasztaltál-e hátrányt a diploma hiánya miatt, nem volt relevanciája.
* A munkaadók reakciója: legtöbb esetben (4 fő) érdeklődést kelt, 1 fő szerint a munkaadókat nem érdekli, 1 fő nem tudta megítélni.
* Mennyire érzed felhasználhatónak a munkádban a Főiskolán tanultakat? Összességében a felhasználhatóság 2,7-es átlagot kapott egy 4-es skálán, ugyanúgy mint tavaly.
* Az idén végzettek számára is a legfontosabb a buddhista szellemi orientáció, a 2., buddhista műveltség és életmód (tavaly a türelem és megértés volt a 2.) a 3. pedig a nehéz élethelyzet kezeléséhez kapott iránymutatás. Tavaly és előtte való évben az idegen nyelvi készség szerepelt az utolsó helyen, most viszont a vallásosság.
* Összegezve. Nagyon kevesen végeztek 2022-ben, kicsi a kitöltők száma, ezért nehéz megalapozott állításokat tenni erről az évfolyamról. Mivel főként MA-sok töltötték ki, ezért jól láthatóan mással elégedettek és elégedetlenek, mint a tavaly végzettek. A 2022-ben végzettek mindazonáltal kritikusabbak a tanulmányaikat illetően, mint akik korábban végeztek (korábban nem fordult elő, hogy valaki egyértelműen és kategorikusan ne javasolja az ismerőseinek a Főiskolát). A Tanulmányi Osztály megítélése egyértelműen sokat javult, ugyanakkor vannak változatlan dolgok (digitális kompetenciák, mentorálás stb).

## A 2021-2022. tanévben a 2. évfolyam első szemeszterében beiratkozott hallgatók középfelmérése, és a felmérés értékelése

A kérdőív elkészítését, a felmérés lebonyolítását és a kiértékelést Dr. Gyarmati Andrea végezte. A kérdőív kérdéseit és struktúráját a szakértő vezetése mellett a MIB tagjai informális és formális üléseken készítették elő és fogadták el. A felmérés a járványidőszakban zajlott online oktatás alatt, a felhívásban külön kérés volt a hallgatók felé, hogy válaszaikat a *normál oktatásra* vonatkozólag adják meg, azaz korábbi tapasztalataik alapján a vírushelyzettől elvonatkoztatva. A hallgatók a szöveges részben fejthették ki az online oktatásra vonatkozó észrevételeiket.

A középfelmérés **kérdéssora** (2022. februárban) a szakértő által anonim internetes szavazóprogrammal (GoogleForm) az érintett hallgatók számára közzé lett téve, az adatvédelmi előírásoknak megfelelő módon. A kérdőív azonos az előző évivel. (A Word dokumentumba beágyazott pdf-file, rákattintva megnyitható.)

A középfelmérés **kiértékelése** Dr. Gyarmati Andrea által. (A Word dokumentumba beágyazott pdf-file, rákattintva megnyitható.)

### Reflexiók az előző középfelmérés megállapításaira

* Az 60 százalékos kitöltési arány (41 válasz) jelentős emelkedés (9%).
* Az MA képzésre jelentkezni szándékozók száma tovább nőtt: 16…25…**49**%. Viszont továbbra is vizsgálni kell, hova tűnik a szándék a hátralévő szemeszterek során.
* A főiskolai szolgáltatásokkal való magas elégedettségi számok megmaradtak
* A szöveges válaszok kiértékelése alapján a hibrid oktatás online részének műszaki problémái merültek fel. Az online előnyei és hátrányai is láthatók, A közösségi élet hiánya most is említésre került.

### A középfelmérés elemzése (Dr. Gyarmati Andrea)

* A férfi hallgatók túlsúlya látható. szöveges megjegyzésekben több felvetés olvasható, amelyek az oktatás tartalmi és formai diverzifikációja felé mutatnak (többszintű gyakorlatok, hibrid rendszer, harcművészet, külső oktatók).
* (A jövedelemváltozással kapcsolatos várakozások valószínűleg teljesen függetlenek a főiskolai tanulmányoktól).
* Úgy tűnik, hogy mind a külföldi tanulmányutak, mind a külföldi munkavégzés évről évre egyre kevésbé szerepel a hallgatók tervei között.
* A Főiskola szolgáltatásai közül most is leginkább a könyvtárral, a TO működésével, panaszkezelési eljárással elégedettek, legkevésbé (de így is 4-es az átlag) a hallgatói önkormányzattal. Legkevésbé pedig a menzát, esélyegyenlőségi szolgáltatásokat és a tehetséggondozást ismerik (ezt mutatják az alacsony elemszámok
* Az általános közérzetet befolyásoló tényezők közül az online oktatást kell kiemelni: ez eléggé megosztó, sokak számára negatív. A leginkább pozitív a tanár-diák kapcsolat, illetve a buddhista gyakorlás és elvonulás. (Hasonló a sorrend a tavalyihoz.)
* Összességében egy irányvesztett és bizonytalan évfolyam képe rajzolódott ki az adatokból, amelynek nagy szüksége lenne a közösség erejére, közösségszervezésre- ez egyrészt erősítené a kötődést a Főiskolához és növelné az elégedettséget, másrészt javítaná a közérzetüket, csökkentené a bizonytalan jövőképérzetet is.

## A 2021-2022. tanév őszi szemeszterére vonatkozó OMHV, és a felmérés értékelése

A kérdőív a 2021-2022. tanév őszi félévének vizsgaidőszakában volt elérhető a Neptun Unipoll felületén. A kérdőív azonos a 2020-2021őszi félév kérdőívével. Az adatokat Győri Péter nyerte ki és strukturálta, a kimutatásokat és az elemzést Dr. Körtvélyesi Tibor végezte.

Az OMHV felmérés **kérdéssora**. (A Word dokumentumba beágyazott pdf-file, rákattintva megnyitható.)

A OMHV felmérés **kiértékelése.** (A Word dokumentumba beágyazott pdf-file, rákattintva megnyitható.).

### Reflexiók az őszi OMHV felméréshez (a 2019-2020-2021. félévi elemzések tükrében)

* Az OMHV minőségbiztosítási célból kért fogyasztói visszajelzés, és garanciális okból önkéntes és anonim, a keletkezett adatokat pedig a Főiskola pedig kizárólag alkalmazotti adatokként jogosult kezelni [Nftv. 3. melléklet I/A. 1. d)], az OMHV kérdőívet kitöltő hallgatókkal nem köthetők össze. Ezek a feltételek az ezévi OMHV értékelésénél is teljesültek. A cél, hogy az egyes oktatók, illetve a munkacsoportok, tárgyfelelősök képet kapjanak az egyes tárgyak oktatásának színvonaláról, konkrét problémáiról, ebben a kérdőívben is ugyanolyan módon valósulhatott meg, mint korábban.
* Az előző kimutatáshoz hasonlóan ebben is az adatok kevéssé szórnak, nagyon magas a pozitív értékelések aránya. A korábbi évek statisztikáinak megfelelően a kitöltők egy része különbségtétel nélküli értékeléseket ad (ugyanolyan értékelést tesz minden ponthoz).
* A kimutatások átlagokat számolnak, illetve átlagok átlagát, ezek hasonlíthatók össze az évek tekintetében. Vannak olyan elemei a kimutatásnak, amelyek stabilan hasonló arányokat mutatnak, de vannak olyanok is, amelyek hektikusan változnak. A jelenlegi kimutatás három őszi félév tekintetében mutat fel tendenciákat.
* A kitöltői ráták is változnak, de egyértelmű a csökkenés az évek viszonylatában. Jellemző az első félév utána beszakadás.
* Továbbá sem elég vonzó a kérdőív felülete. Továbbra is csökkenteni kellene a tárgyértékelések kitöltésében megjelenő rutinszövegek és rutinműveletek számát, nagyobb szabadságot kellene biztosítani a hallgatók számára, hogy az értékeléseikben mely kérdésekre helyeznek nagyobb hangsúlyt. Szükség van a vizsgálat újragondolására.

## A 2021-2022. tanév tavaszi szemeszterére vonatkozó OMHV, és a felmérés értékelése

A kérdőív a 2021-2022. tanév tavaszi félévének vizsgaidőszakában volt elérhető a Neptun Unipoll felületén. A kérdőív azonos a 2021-2022 őszi félév kérdőívével. Az adatokat Győri Péter nyerte ki és strukturálta, a kimutatásokat és az elemzést Dr. Körtvélyesi Tibor végezte.

Az OMHV felmérés **kérdéssora**. (A Word dokumentumba beágyazott pdf-file, rákattintva megnyitható.)

A OMHV felmérés **kiértékelése.** (A Word dokumentumba beágyazott pdf-file, rákattintva megnyitható.).

### Reflexiók a tavaszi OMHV felméréshez

* A kimutatás összehasonlítható elemzést ad a 2020-2021 tavaszi, valamint részben a 2021-2022 őszi OMHV elemzés viszonylatában.
* A kitöltési hajlandóság alacsony, de stagnál.
* Továbbra is igaz, hogy a tavaszi szemeszterekben az ősziekhez képest a kitöltési hajlandóság erősen lecsökken.
* Továbbra is az látszik, hogy az eleve pozitív tapasztalatú hallgatók körében nagyobb a kitöltési hajlandóság. (Kisebb az igény a józan kritikára.)
* Noha az értékelés széleskörű differenciálást nyújt, a hallgatók ezzel nem élnek, szinte csak a legmagasabb értékeléseket adják. Ily módon az adatok szórása csekély, az adatokból érvényes következtetéseket csak nagy óvatossággal lehet levonni.
* A szöveges értékelésekben is kiemelkedő a pozitív vélemény súlya, viszont a számuk jelentősen megnőtt. Úgy tűnik, a hallgatók egy része szívesen ír szöveges véleményt. Ezek a vélemények általában indokolnak, részletesek, informatívak, az oktatók számára nagyon fontos visszajelzések. A negatív vélemények számos esetben igen alaposak, informatívak, nagyon ritka az olyan negatív vélemény, amihez nincs indoklás, vagy bántó szándékú. Ez a fejlemény mindenképpen pozitív, azt jelzi, hogy a hallgatók egy része hajlandó komolyan részt venni az OMHV folyamatában, ehhez azonban meg kell találni a megfelelő formát.
* Az oktató teljesítmények sorrendje és változása hektikus, az adatok kicsi szórása miatt.
* A kompetenciák részletes vizsgálata nem tekinthető hatékonynak. Mivel túlságosan formális és redundáns, minden bizonnyal még gyengíti is a kitöltési hajlandóságot. A különféle kompetencia-kötegek (munkaerőpiaci stb.) vizsgálatának érdemlegessége vitatható, másrészt az átlagok átlagaival való számolás túlságosan absztrakt, nem világos, hogy milyen valós összefüggést mutat a vizsgálandó kérdéssel, ily módon a félévek közötti összehasonlítás sem hoz egyértelmű eredményeket. Ezért ebben a félévben a kompetenciák vizsgálata már csak kisebb volumenben történt meg.
* Összességében továbbra is az gyanítható, hogy az OMHV a jelenlegi formájában – noha funkcióját betölti – nem eléggé szervesült és nem szervesülhet a Főiskola oktatási rendszerében (nem vált egyedi, jó, stabil, illeszkedő gyakorlattá). A formális kérdőíves forma, a kitöltőktől elvárt túl sok idő és figyelem, a kérdésfeltevés módja, a modern online világhoz képest teljesen elavult megjelenési forma, a motiváltság hiánya, elfáradás – ezek együtt mind csökkentik a kitöltési hajlandóságot. Ráadásul intézményünkben buddhista szempontok is felmerülhetnek (a nem-ítélkezés mint buddhista erény). A keletkezett adatok érdemi haszna emiatt korlátozott. Viszont ez nem specifikusan főiskolai probléma, hanem a felsőoktatás egészére jellemző.
* A több éves tapasztalatok alapján az OMHV jelenlegi formáját 2022 őszi félévétől kezdve nem alkalmazzuk, helyette egy teljesen más szemléletű és kivitelezésű felmérést vezetünk be. Ennek előkészületei e tanévben megkezdődtek. Az *OMHV kisérleti felület 01.doc* Barta Péter, Győri Péter és Körtvélyesi Tibor által tartott ötletbörzéje alapján készült, amely Karsai Gábor ötleteivel felfrissítve került továbbtárgyalásra. A végeredmény egy olyan modern, webes felület terve, amelyen a hallgató a tárgyait három szempont alapján dobogóra helyezheti. A tervezési és kivitelezési folyamat e Jelentés készítésének idején is tart, a kivitelező *Bemind* cég képviselő többlépcsős megvalósítást tesznek lehetővé. Az első szakaszú kísérleti jellegű új OMHV a jelenlegi tervek szerint 2023. január-február körül tud elindulni.

# Egyéb, a minőségbiztosítással összefüggő események, dokumentumok

## Hallgatói fórumok

Az előző tanévhez hasonlóan (online) hallgatói fórumokat hirdetett meg a Főiskola vezetése (rektor): 2021. szept. 9. (félévkezdés); 2021. okt. 7. (online helyzet); 2022. jan. 12. (specializáció-választás); 2022. feb. 16. (félévkezdés); 2022. jún. 16. (félévzárás). A fórumokon a rektor tájékoztatója után a hallgatók által felvetett kérdések kerültek megbeszélésre. Példaképp a 2021.06.16-án online tartott fórumon a rektor, a rektorhelyettes, a tanulmányi igazgató, a főtitkár és a MibB elnöke, valamint számos hallgató vett részt, a fórum emlékeztetője alapján a következő témák merültek fel: tanári késés, vizsgakiírási problémák (várkoztatás elkerülése), elektronikus vizsgák technikai problémái; alternatív oktatási formák értékelése (online és hibrid pro és kontra, egyéni/kivételes tanrendek; összevont nyelvi órák szervezése; hiányzások kezelése; tájékoztatás módjai és nehézségei; órarend nehézségei, több specializációs hallgatók órarendi nehézségei; kollégium hiány.

## Bizottságok és munkacsoportok eredményei és eseményei

A Főiskola életét jelentősen meghatározó folyamatok a főiskolai demokratikus döntéshozó rendszere keretében zajlanak. Az egyes folyamatokat a megfelelő szervezeti egység kezdeményezi és irányítja. A Főiskolai Tanács a döntéseket előkészíti a Szenátusnak, amely a Főiskola legfőbb döntéshozó testülete, és amelyben minden oktató szavazati joggal vesz részt, illetve testületek delegáltjai is tagjai (például a Hallgatói Képviselet). A Tudományos Tanács és a Minőségbiztosítási és Minőségellenőrzési Bizottság határozatai is a Szenátus elé kerülnek. Ezen kívül feladatorientált ad-hoc bizottságok (munkacsoportok) is dolgoznak, ezen bizottságok eredményei is becsatornázódnak a döntési folyamatokba. Ezt a működési rendet a szükség szerint összehívott tanári értekezletek egészítik ki. Ily módon a Főiskola működésének minden szegmense átlátható és demokratikus.

A Főiskola 2021. évi működésére vonatkozó részletes adatok és elemzések *A Tan Kapuja Buddhista Főiskola 2021. Évi Költségvetési Beszámolójá*ban olvashatók.



* A Főiskola működési engedélyének megújítása.
* Az EFOP pályázat lezárulása. A szakmai beszámoló (lásd a beágyazott pdf fájlt) tartalmazza a projekt 2021-ben megvalósult elemeit, amelyeknek számos minőségbiztosítási eleme van. Zárókonferencia: 2021. szeptember 30.
* Kutatási terv (2022-2025) elkészítése.
* A *Buddhista szemléletű életmód tanácsadó felsőfokú szakképzés* sikeres akkreditációja, valamint a képzés 2022. őszére tervezett indításának előkészületei.
* A mánfai székhelyű *levelező képzés* engedélyeztetése a képzés 2022. őszére tervezett indításának előkészületei.
* Hét munkacsoport felállítása, rendszeres ülésezésük, előkészítő anyagok készítése (2021. októberétől 2022. áprilisig). A 4-6 fő oktatóból álló munkacsoportok munkájának eredményeképp készült el a Kutatási Terv, a mánfai levelező képzés tanterve, a BÉTA képzés tanterve, az angol és magyar nyelvű távoktatási program előzetes koncepcióterve, valamint egy részletes vitaanyag a hallgatói értékelési típusokról és vizsgák biztonságáról. A munkacsoportok:
  + Angol nyelvű képzés koncepciójáról
  + BÉTA képzés koncepciójáról
  + Távoktatás koncepciójáról.
  + Mánfai képzés koncepciójáról
  + Tanári besorolások, habilitációk kérdésköréről.
  + Kutatóintézeti program elkészítéséről.
  + Hallgatói teljesítményértékelések egyensúlyáról.
* A szakdolgozati követelményrendszer, a szakdolgozati értékelési rendszer, illetőleg a szakdolgozati értékelési szempontrendszer felülvizsgálatára létrejött munkacsoport (a 2022. július14-i tanári értekezleten bemutatott írásbeli koncepcióról – Dr. Kenéz László – lefolytatott vita alapján) megkezdte működését.

## Tudományos tevékenység a 2021-es évben

A tudományos tevékenységre vonatkozó adatokat *A Tan Kapuja Buddhista Főiskola 2021. évi költségvetési beszámoló* III.1. fejezete (40–54. oldal) tartalmazza (a beágyazott pdf fájlt lásd fentebb). Alább a 2019-es és 2020-as évekkel összehasonlításban a főbb adatok. A tudományos tevékenység volumene jelentősen nőtt (136/52), mind a tudományos publikációk aránya, mind az ismeretterjesztőké.

|  |  |  |  |  |  |  |
| --- | --- | --- | --- | --- | --- | --- |
| Tudományos publikációk | | | | | | |
|  | magyar nyelvű | | | idegen nyelvű (angol, szanszkrit, páli, …) | | |
|  | **2021** | 2020 | 1919 | **2021** | 2020 | 2019 |
| könyv | **3** | 3 |  | **2** |  |  |
| könyvrészlet | **17** | 14 | 13 | **1** | **2** | 6 |
| jegyzet | **3** | 2 |  |  |  |  |
| folyóiratcikk | **3** | 2 | 11 |  | **1** | 1 |
| PhD disszertáció |  | 1 | 1 |  |  |  |
| könyvfordítás |  | 1 |  |  |  |  |
| könyvismertető/recenzió |  |  |  |  |  | 2 |
| konferenciaközlemény | 1 |  |  | **5** |  |  |
| könyvlektorálás | 1 |  |  |  |  |  |

|  |  |  |  |  |  |
| --- | --- | --- | --- | --- | --- |
| Részvétel tudományos konferenciákon | | | | | |
| magyar | | | nemzetközi | | |
| **2021** | 2020 | 2019 | **2021** | 2020 | 2019 |
| **9** | 1 | 2 | **10** |  |  |

|  |  |  |  |  |  |  |
| --- | --- | --- | --- | --- | --- | --- |
| Ismeretterjesztő publikációk és előadások | | | | | | |
|  | magyar nyelvű | | | idegen nyelvű  (angol, szanszkrit, páli) | | |
|  | **2021** | 2020 | 2019 | **2021** | 2020 | 2019 |
| folyóirat cikk | **5** | 12 | 12 |  |  |  |
| online cikk |  |  |  |  | 1 |  |
| előadás (élő és online) | **69** | 9 | 3 |  | 2 |  |

|  |  |  |  |  |  |  |
| --- | --- | --- | --- | --- | --- | --- |
| Művészeti publikációk és előadások | | | | | | |
|  | magyar nyelvű | | | idegen nyelvű  (angol, szanszkrit, páli) | | |
|  | **2021** | 2020 | 2019 | **2021** | 2020 | 2019 |
| folyóiratcikk | **1** | 1 | 2 |  |  |  |
| film | **1** |  |  |  |  |  |

|  |  |  |  |
| --- | --- | --- | --- |
| Oktatókkénti összesítés | | | |
|  | **2021** | 2020 | 2019 |
| Dr. Balikó György | **1** | 1 |  |
| Bodó Ferenc | **1** |  |  |
| Cser Zoltán | **9** | 5 | 4 |
| Dobosy Antal | **11** | 11 | 6 |
| Dr. Farkas Attila Márton | **4** | 3 | 1 |
| Farkas Pál | **6** | 3 | 1 |
| Dr.Fórizs László |  | 1 | 6 |
| Földiné Irtl Melinda | **9** | 4 | 2 |
| Győri Péter (óraadó) | **10** | 2 | 1 |
| Dr. Hidas Gergely | **5** | 2 |  |
| Karsai Gábor | **9** | 1 | 1 |
| Dr. Kékesi Balázs (óraadó) | **6** | 2 |  |
| Dr. Kenéz László | **2** | 3 | 4 |
| Komár Lajos | **4** | 1 | 7 |
| Dr. Körtvélyesi Tibor | **2** |  | 2 |
| Dr. Kuzder Rita | **1** | 1 | 1 |
| Dr. Majer Zsuzsa |  |  |  |
| Mireisz László | **25** | 3 | 4 |
| dr. Németh Norbert, PhD (MCU) | **3** |  |  |
| Dr. Schreiner Dénes | **6** | 3 | 7 |
| Szathmári Botond | **6** | 3 | 7 |
| Takács László | **16** | 2 |  |
| **Összesen** | **136** | 52 | 58 |

2022. november 13.

Dr. Körtvélyesi Tibor